Susanne Clemensen (CD), 2001-04-19:
Ideologi er ubrugelig i praktisk politik.
Det har vi altid ment i CD, og det viser denne her debat om arbejdsmiljø og udlicitering til fulde.
I hvert fald er det tankevækkende, at de forespørgsler, som her er til debat, alle omhandler konsekvenserne af udlicitering.
I CD mener vi, at vi må se meget mere bredt på problemstillingen.
Der findes bestemt også dårligt arbejdsmiljø, hvor der er tale om, at det er kommunerne eller amtskommunerne, der selv varetager den pågældende opgave.
At tro, at privatisering og udlicitering af alt løser alle opgaver, er lige så forkert som at tro, at det offentliges egen varetagelse af alle opgaver er løsningen. Vi er i CD for den blandingsøkonomi, som vi kender i Danmark.
Om opgaver skal udføres privat eller offentligt, må afgøres af, hvor tingene udføres bedst.
Eksempelvis har vi i CD ingen problemer med, at private kan deltage i pleje- og omsorgsområdet, men det skal være under den forudsætning, at det offentlige bestemmer, hvilke opgaver der skal udføres, og hvilke kvalitetskrav der skal opfyldes.
Vi venter os meget af de sociale klausuler og den ny førtidspensionsreform.
Begge initiativer vil forhåbentlig føre til et mere rummeligt, fleksibelt arbejdsmarked.
Men forudsætningen herfor er efter CD's opfattelse, at vi ikke bør pålægge erhvervslivet flere økonomiske og administrative byrder. Derfor tog vi kraftigt afstand fra den del af finanslovaftalen for år 2001, som regeringen indgik med SF og Enhedslisten.
netop inden for pleje- og servicesektoren i kommunerne.
Det gælder f.eks. hjemmehjælpere, social- og sundhedshjælpere, assistenter samt rengøringspersonale.
Her er det efter vores opfattelse nødvendigt at udvikle et bedre arbejdsmiljø i den offentlige sektor som helhed og ikke kun fokusere på de ansattes arbejdsmiljø i forbindelse med udlicitering.
Det er derfor, vi er medforslagsstillere
til en forespørgsel, som netop ikke kun fokuserer på udlicitering, men fokuserer på de offentlige opgaver som helhed, hvad enten de bliver løst i privat eller offentligt regi. Vi skal satse på bedre uddannelser, efteruddannelse, investeringer i bedre maskiner og produkter, så vi netop undgår tunge løft og sygefravær på grund af dårlige og ligefrem farlige produkter.
Og så skal der flere hænder til, det vil sige mere personale, for at klare opgaverne bedre i den kommunale og amtskommunale sektor.
Det vil efter vores opfattelse også føre til en forbedring af det psykiske arbejdsmiljø.
Vi støtter også flere dele af arbejdsministerens nylig fremsatte lovforslag, herunder at udbyderen får et medansvar for, at arbejdsmiljølovgivningen overholdes.
For vi har jo i relation til bybuschaufføreres arbejdsmiljø, altså det at sikre dem et sundt og sikkert arbejdsmiljø, set, at den nuværende lovgivning, hvor ansvaret alene påhviler arbejdsgiveren, ikke er tilstrækkelig.
Så selvfølgelig har vi eksempler på, at udlicitering fører til et dårligt arbejdsmiljø for de ansatte, men vi skal blot huske på, at det altså også er en udvikling, som den nuværende regering har bifaldet og presset på for.
Han svarede selv på spørgsmålet ved at sige, at parterne bør se på det.
Spørgsmålet er, om det er godt nok.
Spørgsmålet er, om ikke staten, amter og kommuner her kunne gå foran.
Finansministeren som arbejdsgiver for offentligt ansatte i
staten
bør efter CD's opfatttelse sørge for, at rengøringspersonalet får et afvekslende arbejdsliv og afvekslende arbejdsopgaver ved at lade dem varetage lettere kontorfunktioner.
Her var noget, hvor regeringen og staten kunne gå foran med et godt eksempel.
Til slut vil jeg gerne sige, at CD i forbindelse med finanslovaftalen i 1999 var med til at sørge for ekstra penge
til Sund bus-projektet, ligesom vi har kæmpet for flere servicejob til ledige over 48 år, der kunne aflaste og hjælpe til i den kommunale sektor, hvor en lang og forkromet uddannelse ikke nødvendigvis er løsningen, men derimod livserfaring, modenhed og arbejdserfaring.